polyglot-tagger/wikipedia-language-snippets-filtered huggingface dataset:
ஷம்சன் நஹர் இஃபாத் அரா , இஃபாத் அரா என்று பொதுவாக அழைக்கப்படும் இவர் ஒரு எழுத்தாளர், சமூக ஆர்வலர் மற்றும் வங்களாதேசத்தின் இலக்கிய அமைப்பாளர் ஆவார். 1950 களின் பிற்பகுதியில் ஆசாத் உள்ளிட்ட நாட்டின் முன்னணி செய்தித்தாளில் சிறுகதைகள் எழுதி வெளியிடத் தொடங்கியபோது அவரது இலக்கிய வாழ்க்கை தொடங்கியது. இவரின் உடல் உபாதைகளையும் பொருட்படுத்தாது தொடர்ந்து எழுத்துப் பணியினை மேற்கொண்டு வருகிறார்.
1926-இல் கிஷ் தொல்லியல் மேட்டை அகழ்வாய்வு செய்த போது கிடைத்த களிமண் பலகைகள் மற்றும் ஓவியம் தீட்டப்பட்ட பீங்கான் பாண்டங்கள், கிஷ் நகரத்திற்கு தென்கிழக்கே 26 கிமீ தொலைவில் உள்ள செம்தேத் நசிர் தொல்லியல் மேட்டின் தொல்பொருள்கள் போன்று இருப்பதை அறிந்தனர். எனவே செம்தேத் நசிர் தொல்லியல் களத்தை மீண்டும் அகழாய்வு செய்யதனர். செம்தேத் நசிர் தொல்லியல் மேட்டில் பெரிய அளவிலான களிமண் செங்கற்களால் கட்டப்பட்ட கட்டிட அமைப்புகளும், சுமேரியாவின் துவக்க கால ஆப்பெழுத்துக்களில் எழுதப்பட்ட பல களிமண் பலகைகள் அகழாய்வில் கண்டெடுத்தனர். இத்தொல்பொருள்களை பாக்தாத் அருங்காட்சியகம், ஆக்ஸ்போர்டு அருங்காட்சியகம் மற்றும் சிக்காக்கோ அருங்காட்சியக
ங்களுக்கு ஆய்வுக்கு எடுத்துச்செல்லப்பட்டது. 1928-இல் மீண்டும் இத்தொல்லியல் களாத்தை எல்.சிஎச். வாட்டேலின் என்பவர் 120 பணியாளர்களுடன் அகழாய்வு செய்தார். அவரது அகழாய்வில் ஏதும் கிடைக்கவில்லை.
செம்தேத் நசிர் தொல்லியம் மேட்டில் கண்டெடுக்கப்பட்ட துவக்க கால சுமேரிய ஆப்பெழுத்து களிமண் பலகைகளாலும், சுவஸ்திக்கா சின்னம், பறவைகள், மரங்கள், பாம்பு, தேள், ஆடு, மீன்கள், சிங்கம் போன்ற உருவங்களுடன் வண்ணம் தீட்டப்பட்ட, அழகிய பீங்கான் பெரிய ஜாடிகள், கிண்ணங்கள், குடுவைகள் போன்ற பாத்திரங்களாலும் புகழ் பெற்றது. இக்காலத்தில் நகரத்தின் மையத்தில் நிறுவப்பட்டிருந்த களிமண் செங்கற்களால் கட்டப்பட்ட பெரிய கட்டிட அமைப்புகளுக்கும் பெயர் பெற்றது.
செம்த்தேத் நசிர் பண்டைய அண்மை கிழக்கின் மெசொப்பொத்தேமியாவில் செம்தேத் நசிர் காலத்திய , பண்டைய சுமேரிய பண்பாட்டை எடுத்துக் கூறும் ஒரு தொல்லியல் மேடும், சுமேரிய நகரமும் ஆகும். இது தற்கால ஈராக்கின் பாபில் ஆளுநகரத்தில் உள்ளது. இது கிஷ் நகரததிற்கு தென்கிழக்கே 26 கிமீ தொலைவில் உள்ளது.
செம்தேத் நசிர் தொல்லியல் மேட்டை 1926-இல் ஸ்டீபன் ஹெர்பர்ட் லாங்டன் ஆய்வு செய்தபோது களிமண் செங்கற் கட்டிடத்தில் ஆப்பெழுத்து கொண்ட களிமண் பலகைகளை கண்டெடுத்தார். இத்தொல்லியல் மேடு சுமேரிய அரசு நிர்வாகத்தின் மையமாக இருந்ததை அறிந்தார்.
செம்தேத் நசிர் தொல்லியல் களத்தில் கீழ் மெசொப்பொத்தேமியாவில் இருந்த சமகாலத்திய தொல்லியல் களங்கள் அபு சலாபிக், சுருப்பக், நிப்பூர், ஊர் மற்றும் உரூக் ஆகும். செம்தேத் தொல்லியல் மேட்டின் காலம் கிமு 3100 - கிமு 2900 காலத்தியது என கணித்துள்ளனர்.
உரூக் காலத்திற்கும் மெசொப்பொத்தேமியாவின் துவக்க வம்சங்களின் காலம்த்திற்கும் இடையே விளங்கிய செம்தேத் நசிர் காலத்தை தொல்லியல் அறிஞர்கள் 1930-இல் மெசொப்பொத்தேமியாவின் வரலாற்றில் இணைத்தனர்.
1980-இல் பிரித்தானிய தொல்லியலாளர் ரோஜர் மாத்தியூஸ் இத்தொல்லியல் மேட்டை மீண்டும் அகழ்வாய்வு செய்ததில் இப்பகுதி உபைதுகள் காலம், உரூக் காலம், முதல் துவக்க வம்ச காலத்தியது எனக்கண்டறிந்தார்.
மேலும் இத்தொல்லியல் மேட்டில் கண்டெடுத்த களிமண் பலகையில் அச்சடித்த உருளை வடிவ முத்திரைகள் மற்றும் வில்லை முத்திரைகள் புகழ்பெற்றவையாகும்.
ருபீடியம் ஆக்சைடு என்பது 2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தண்ணீருடன் ருபீடியம் ஆக்சைடு தீவிரமாக வினைபுரிகிறது. எனவே இச்சேர்மம் இயற்கையில் தோன்றுமென எதிர்பார்க்க இயலாது. கனிமங்களில் காணப்படும் ருபீடியம் சேர்மத்தின் உள்ளடக்கம் அதன் மூலக்கூற்று வாய்ப்பாட்டிலிருந்தே கணக்கிடப்பட்டும் மேற்கோளிடப்பட்டும் கூறப்படுகிறது. நடைமுறையில் ருபீடியம் தனிமம் சிலிக்கேட்டு அல்லது அலுமினோ சிலிக்கேட்டின் ஒரு பகுதிக்கூறாக அதிலும் குறிப்பாக ஒரு மாசாகவே கலந்துள்ளது. லெபிதொலைட்டு 310 2 ) என்ற கனிமமே ருபீடியத்தின் பிரதானமான மூலப்பொருளாகும். சில சமயங்களில் மேற்கண்ட வாய்ப்பாட்டிலுள்ள பொட்டாசியத்தை ருபீடியம் இடப்பெயர்ச்சி செய்கிறது.
கார உலோக ஆக்சைடுகள் 2 எதிர்புளோரைட்டு கட்டமைப்பில் படிகமாகின்றன. எதிர்புளோரைட்டு கட்டமைப்பு நோக்குருவில் எதிர்மின் அயனிகள் மற்றும் நேர்மின் அயனிகளின் நிலைகள் தலைகீழாக மாறுகின்றன. கால்சியம் புளோரைட்டில் உள்ளபடி ருபீடியம் அயனிகள் 8 கனசதுர ஒருங்கிணைப்புகளும் ஆக்சைடு அயனிகள் 4 நான்முக ஒருங்கிணைப்புகளும் கொண்டுள்ளன .
ஆய்வகப் பயன்பாட்டில் ருபீடியம் ஐதராக்சைடே ருபீடியம் ஆக்சைடிற்குப் பதிலாக பயன்படுத்தப்படுகிறது. சேர்மத்தை வர்த்தக முறையில் வாங்க முடியும். ஐதராக்சைடு மிகவும் பயனுள்ள ஒரு சேர்மம் ஆகும். ஆனால் சுற்றுச்சுழல் ஈரப்பதத்தில் குறைந்த வினைத் திறன் கொண்டதாகும். ஆக்சைடைக்காட்டிலும் குறைந்த செலவு தரக்கூடியதும் ஆகும்.
தண்ணீருடன் தீவிரமாக வினைபுரிகிறது என்பதால் ருபீடியம் ஆக்சைடு ஒரு நீருறிஞ்சி என கருதப்படுகிறது. சூடுபடுத்தும்பொது ருபீடியம் ஆக்சைடு ஐதரசனுடன் வினைபுரிந்து ருபீடியம் ஐதராக்சைடாகவும், ருபிடியம் ஐதரைடாகவும் உருவாகிறது:
மற்ற கார உலோக ஆக்சைடுகள் போலவே ருபீடியம் ஆக்சைடும் ஒரு வலிமையான காரமாக செயல்படுகிறது. தண்ணீருடன் ருபீடியம் ஆக்சைடு தீவிரமாக வினைபுரிந்து ருபீடியம் ஐதராக்சைடு உருவாகிறது. இதுவோர் வெப்ப உமிழ்வு வினையாகும்.
ருபீடியம் ஆக்சைடு மஞ்சள் நிறத்துடன் காணப்படும் ஒரு திண்மமாகும். சோடியம் ஆக்சைடு , பொட்டாசியம் ஆக்சைடு மற்றும் சீசியம் ஆக்சைடு போன்ற வேதிச் சேர்மங்கள் இதனுடன் தொடர்புடைய சேர்மங்களாகும்.
சுத்திகரிக்கப்பட்ட தண்ணீர் வழங்கும் இயந்திரங்கள், சட்டை தாங்கிகள் அமைக்கப்பட்டுள்ளது மற்றும் அனைத்து அறிவிப்புகளும் பிரெய்லி குறியீடுகளிலும் தற்போதுள்ளது.
அந்த்யோதயா விரைவு வண்டி என அழைக்கப்படும் இவ்வகை தொடருந்துகள்முற்றிலும் பதிவுசெய்யப்படாத/பொதுப் பெட்டிகளை கொண்டதாகும், இது இந்திய ரயில்வே மூலம் வடிவமைக்கப்பட்டு இயக்கப்படுகிறது. இந்த விரைவு வண்டி 2016 இந்திய இருப்புபாதை நிதியறிக்கையில் அதிக பயணிகள் பயன்படுத்தும் ஆனால் மிகவும் நெருக்கடி கொண்ட ரெயில் பாதைகளில் 12 மணி நேரங்களுக்குள் இரண்டு இந்திய நகரங்களை இணைக்கும் வகையில் தொடருந்துகளை இயக்க முன்மொழியப்பட்டது. அதன்படி முதன்முதலாக அந்த்யோதயா விரைவு வண்டி சேவை மார்ச் 4, 2017ம் தேதி எர்ணாகுளம் சந்திப்பு, ஹவுரா சந்திப்பு தொடருந்து நிலையம் இடையே அப்போதைய ரயில்வே அமைச்சர் சுரேஷ் பிரபுவினால் தொடங்கி வைக்கப்பட்டது.
இந்த அதிவிரைவு தொடருந்து முழுவதுமாக பொது பெட்டிகளால் மட்டுமே இணைக்கப்பட்டிருக்கும், இந்த வண்டியில் எல்.இ.டி திரையில் தொடருந்து நிலையங்கள், விரைவு வண்டியின் வேகம் போன்றவை பயணிகளுக்காக காட்சிப்படுத்தப்படும். மேலும் பணம் செலுத்தினால் தேநீர், காபி, பால் வழங்கும் தானியங்கி இயந்திரங்களும், உயிரி கழிப்பறைகளும் பார்வையற்றோருக்கான பிரெய்லி கழிப்பறை உபயோக குறிகாட்டிகளும் இருக்கின்றன. அத்துடன் வண்டி முழுவதும் சிசிடிவி கேமராக்களும் குடிநீர் வசதியோடு கைபேசிகள், மடிக்கணிகள் போன்றவைகளை தடைபடாமல் இயங்க மின்விசை சேர்வி புள்ளிகள் அமைக்கப்பட்டுள்ளது.
ஹவுரா- எர்ணாகுளம் அந்த்யோதயா விரைவு தொடருந்து என்பது தென் கிழக்கு ரெயில்வே துறையால் மேற்கு வங்காள மாநிலத்தின் ஹவுரா சந்திப்பு, கேரளத்தின் எர்ணாகுளம் சந்திப்பு இரண்டுக்கும் இடையே இயக்கப்படும் அதிவிரைவு தொடருந்தாகும். இந்த விரைவு தொடருந்தானது 22877/22878 என்ற எண்களில் வாரமொருமுறை இரு வழிகளிலும் இயக்கப்படுகிறது.
22877 என்ற எண்ணைக் கொண்ட அதிவிரைவு தொடருந்து ஒவ்வொரு சனிக்கிழமைகளிலும் ஹவுரா சந்திப்பில் இருந்து கிளம்பி மணிக்கு 63 கிலோமீட்டர் வேகத்தில் இயக்கப்பட்டு 2285 கிலோ மீட்டர் பயணித்து 37 மணி நேரம் கழித்து திங்கட்கிழமை அதிகாலை 6 மணியளவில் எர்ணாகுளம் சந்திப்பு சென்றடைகிறது.
இந்த தொடருந்து கொச்சி, கோயம்புத்தூர், ஒங்கோல்,ஏலூரு, ராஜமுந்திரி, விஜயநகரம் போன்ற இந்தியாவின் பல முக்கிய நகரங்களை இணைக்கும் விதமாக இயக்கப்படுகிறது. கிழக்கு இந்தியாவில் இருந்து தெற்கு இந்தியா வரை இயக்கப்பட்டு வருகிறது.
சட்டம் ஒரு இருட்டறை 2012இல் வெளிவந்த தமிழ்த் திரைப்படமாகும். இயக்கம் சினேகா பிரிட்டோ, இப்படம் 1981இல் எஸ். ஏ. சந்திரசேகர் இயக்கத்தில் 'சட்டம் ஒரு இருட்டறை என்ற இதே பெயரில் வெளிவந்த படத்தின் மறு ஆக்கமாகும். இப்படத்தில் தமன் குமார், பிந்து மாதவி ரீமா சென் , பியா பஜ்பை மற்றும் பலரும் நடித்திருந்தனர். 2017 இல் தெலுங்கு மொழியில் மொழி மாற்றம் செய்யப்பட்டு "லவ்வர்ஸ் கோ பெட்டுக்கோவடு" என்ற பெயரில் வெளியிடப்பட்டது.
2012 ஜூலைக்கு பிறகு இப்படத்தின் படப்பிடிப்பு மீண்டும் ஆரம்பமாகும் போது " தோழன் " என்று பெயரிடப்பட்டது. மேலும் நடிகர் ராதாரவி மற்றும் சுரேஷ் ஆகியோரும் இப்படத்தில் இணைந்தனர். 2012 டிசம்பரில் மீண்டும் இப்படத்திற்கு "சட்டம் ஒரு இருட்டறை" என்ற பெயரே வைக்கப்பட்டது.
டிரிபிள் எச் பல வாகையாளர் பட்டங்களைப் பெற்றுள்ளார். குறிப்பாக ஐது முறை கண்டங்களுக்கு இடையேயான வாகையாளர் பட்டத்தினையும் இருமுறை இணையாளர் வாகையாளர் பட்டம் பதினான்கு முறை உலக மற்போர் வாகையாளர் பட்டம் பெற்றுள்ளார். மேலும் இரு முறை ராயல் ரம்பிள் மற்றும் கிங் ஆஃப் தெ ரிங் போட்யில் வென்றுள்ளார். மேலும் மற்போர் நிகழ்வுகளுக்கு அப்பாலும் இவரின் செயல்களால் அறியப்பட்டார். மேலும் என் எக்ஸ் டி நிறுவனத்தின் நிறுவனர் மற்றும் மூத்த தயாரிப்பளராகவும் இருந்து வருகிறார். .
ஷான் மைக்கேலுடன் இணைந்து டி-கெனெரேசன் எக்ஸ் எனும் குழுவில் இணைந்த பிறகு இவர் பரவலாக அறியப்பட்டார். 1990 ஆம் ஆண்டு காலகட்டங்களில் இந்த குழு உலக மற்போர் மகிழ்கலை நிகழ்ச்சியின் முக்கிய நிகழ்வாக இந்த குழுவின் செயல்பாடுகள் அறியப்பட்டன. 1999 ஆம் ஆண்டில் தனது முதல் உலக மற்போர் வாகையாளர் பட்டத்தினைப் பெற்ற பிறகு பல முக்கியமான போட்டிகளில் விளையாடினார். பல மற்போர் விமர்சகர்களால் அனைத்துக் காலத்திற்குமான சிறந்த மற்போர் வீரர்களில் ஒருவராக அறியப்படுகிறார்.
டிரிபிள் எச் நியூ ஆம்சயரில் பிறந்து வளர்ந்தவர் ஆவார். இவர் 1992 ஆம் ஆண்டில் இருந்து தனது தொழில்முறை மற்போரில் கந்து கொண்டுள்ளார். முதன்முதலாக சர்வதேச மற்போர் கூட்டமைப்பில் கலந்துகொண்டார். அப்போது அவர் டெரா ரைசிங் எனும் பெயரில் கலந்துகொண்டார். பின் 1995 ஆம் ஆண்டில் உலக மற்போர் மகிழ்கலை நிறுவனத்துடன் ஒப்பந்தமானர். முதலில் ஹண்டர் ஹியர்ஸ்ட் ஹெல்ம்ஸ்லீ எனும் பெயரில் அறிமுகமாகி பின் டிரிபிள் எச் என மாற்றிக்கொண்டார்.
பால் மைக்கேல் லிவஸ்க் பரவலாக டிரிபிள் எச் என மேடைப் பெயரால் அறியப்படும் இவர் ஓர் அமெரிக்க தொழில்முறை மற்போர் வீரர் மற்றும் பகுதிநேர நடிகர். இவர் 2013 ஆம் ஆண்டிலிருந்து உலக மற்போர் மகிழ்கலை நிறுவனத்தின் நிர்வாகத் துணைத் தலைவரகச் செயல்பட்டு வருகிறார். மேலும் என் எக்ஸ் டி நிறுவனத்தின் நிறுவனர் மற்றும் மூத்த தயாரிப்பளராகவும் இருந்து வருகிறார்.
உலக மற்போர் நிறுவனத்தின் பெரும்பகுதி பங்குதாரரான வின்ஸ் மெக்மகனின் மகளான ஸ்டெஃப்னி மெக்மனை திருமணம் செய்து கொண்டார். 2019 ஆம் ஆண்டில் டி ஜெனேரசன் எக்ஸ் சில் இருந்த குழு உறுப்பினர்களான இவருக்கும் , சான் மைக்கேலுக்கும் ஹால் ஆஃப் ஃபேம் வழங்கப்பட்டது.
இவர் 1954 ஆம் ஆண்டு செப்டம்பர் முதல் நாள் நா.செய்யது மசூது மற்றும் செ.காசினம்மாள் பீவி தம்பதியினருக்கு மகனாக நெல்லை மாவட்டம் விசுவநாதபுரம் கிராமத்தில் பிறந்தார். விவசாயக் குடும்பத்தில் பிறந்து செங்கோட்டை எம்.எம் நடுநிலைப் பள்ளியிலும், எஸ்.எம்.எஸ்.எஸ் உயர்நிலைப் பள்ளியிலும் படித்தார். புதுமுக வகுப்பைப் பாளையங்கோட்டை சதக்கத்துல்லா அப்பா கல்லூரியிலும், இளங்கலை படிப்பைப் பாளையங்கோட்டை தூய யோவான் கல்லூரியிலும் படித்தார். கல்லூரி மாணவராக இருக்கும் போது திராவிட இயக்க அரசியலில் தீவிரமாக ஈடுபட்டார். மதுரை காமராசர் பல்கலைக்கழகத்தில் அஞ்சல் வழிக்கல்வி மூலம் முதுகலைப் பட்டம் பெற்றார். 'இந்திய வரலாற்றில் தீவிரவாதம் - ஆஷ் கொலை' எனும் தலைப்பில் ஆய்வேட்டைச் சமர்ப்பித்து மனோன்மணியம் சுந்தரனார் பல்கலைக்கழகத்தில் ஆய்வியல் நிறைஞர் பட்டம் பெற்றார்.
இதுவரை 110 நூல்களை திவான் எழுதியுள்ளார். வரலாற்றின் வெளிச்சத்தில் ஔரங்கஜேப், மாலிக்காபூர், மருதநாயகம் கான்சாகிப், திப்பு சுல்தான் - அவதூறுகளும் பதில்களும் ஆகியன இவர் எழுதிய முக்கிய நூல்கள். கப்பலோட்டியத் தமிழன் வ.உ.சியைப் பற்றி மட்டுமே 15-க்கும் மேற்பட்ட நூல்களை எழுதியுள்ளார். இவர் எழுதிய மூன்று வரலாற்று நூல்களை விகடன் பிரசுரமும், ஒரு நூலை குமுதமும் வெளியிட்டுள்ளன. இவரின் சுஹைனா பதிப்பகத்தின் மூலம் ஏராளமான நூல்களை வெளியிட்டு வருகிறார்.
வரலாற்று நூல்கள் மட்டுமின்றி, ஸ்டெர்லைட், கூடங்குளம் அணு உலை, சேது சமுத்திரத் திட்டம், கச்சத்தீவு உள்ளிட்ட சமகால மக்கள் பிரச்சனைகள் குறித்தும் நூல்களை எழுதியுள்ளார். லட்சத்திற்கும் மேற்பட்ட நூல்களைக் கொண்ட மிகப்பெரும் நூலகத்தை இவர் வீட்டிலேயே வைத்துள்ளார். மகாகவி பாரதியார் எழுதிய கடிதமும் பாடலும் அவரது கையெழுத்திலேயே இருக்கும் மூலப் பிரதி உள்ளிட்ட மிகமுக்கியமான வரலாற்று ஆவணங்கள் இவரிடம் உள்ளன.
பார்க் இறந்த பின்னரும் பொருளாதார வளர்ச்சி தொடர்ந்தது, இறுதியில் நாடு சனநாயகப்படுத்தப்பட்டது. நவீன தென் கொரிய அரசியல் உரையாடலிலும், பொதுவாக தென்கொரிய மக்களிடையே அவரது சர்வாதிகாரம் மற்றும் ஜனநாயக விரோத வழிகளிலும் பார்க் ஒரு சர்ச்சைக்குரிய நபராக உள்ளார். தென் கொரியாவை மறுவடிவமைத்து நவீனமயமாக்கிய ஆன் நதியில் அதிசயத்தைத் தக்கவைத்ததற்காக சிலர் அவருக்கு பெருமை சேர்த்தாலும், நாட்டை ஆளும் மற்றவர்கள் அவரது சர்வாதிகார வழியை விமர்சிக்கின்றனர் .
தென் கொரியாவை வளர்ந்த நாடுகளுக்குள் கொண்டுவர முயன்ற பார்க், தொடர்ச்சியான பொருளாதாரக் கொள்கைகளில் தீவரம் காட்டியதின் விளைவாக விரைவான பொருளாதார வளர்ச்சியையும் தொழில்மயமாக்கலையும் தேசத்திற்கு கொண்டு வந்தது, அது இறுதியில் ஆன் ஆற்றின் அதிசயம் என்று அறியப்பட்டது. இதன் விளைவாக 60 மற்றும் 70 களில் தென் கொரியா வேகமாக வளர்ந்து வரும் நாடுகளில் ஒன்றாக மாறியது.
அவர் தேகுவில் உயர்நிலைப் பள்ளியில் பட்டம் பெற்ற பிறகு முங்கியோங்-இயூப்பில் ஆசிரியராகப் பணியாற்றினார், ஆனால் அவர் மிகவும் சாதாரணமான மாணவர் என்று கூறப்படுகிறது. இரண்டாம் சீன-சப்பானியப் போர் வெடித்ததைத் தொடர்ந்து, சாங்சுன் ராணுவ அகாதமியில் சேர்ந்தார். அவரது அவர் திறமையான அதிகாரியாக அங்கீகரிக்கப்பட்டார்.
பார்க் சப்பானிய ஆட்சியின் கீழிருந்த கொரியாவின் வடக்கு கியோங்சாங்கின் குமி என்ற ஊரில் 1917 நவம்பர் 14 இல் இவரது பெற்றோர்களான பார்க் சுங்-பின் மற்றும் பெக் நாம்-இயூய் ஆகியோருக்கு பிறந்தார். இவருக்கு ஐந்து சகோதரர்கள் மற்றும் இரண்டு சகோதரிகள் உண்டு.
பார்க் கிம் ஹோ-நாம் என்பவரை மணந்தார் பின்னர் இருவரும் விவாகரத்து பெற்றனர். பின்னர், அவர் இயூக் யங்-சூவை மணந்தார், இவர்களுக்கு இரண்டு மகள்கள் மற்றும் ஒரு மகன் இருந்தனர். 1974 இல் பார்க் மீதான படுகொலை முயற்சியில் யூக் கொல்லப்பட்டார்.
1944 ஆம் ஆண்டு பட்டம் பெற்ற பிறகு, பார்க் ஒரு சப்பானிய மாநிலமான மஞ்சுகோவின் இராணுவ அதிகாரியாக நியமிக்கப்பட்டார், மேலும் இரண்டாம் உலகப் போரின் இறுதி கட்டங்களில் ஒரு படைப்பிரிவு தளபதியின் உதவியாளராக பணியாற்றினார்.
1979 ஆம் ஆண்டு வரை தென் கொரியாவில் விரைவான பொருளாதார வளர்ச்சியின் ஒரு காலமான ஆன் ஆற்றின் அதிசயத்தை பார்க் வழிநடத்தினார். இருப்பினும், அவரது சர்வாதிகார ஆட்சி ஏராளமான மனித உரிமை மீறல்களைக் கண்டது.
ஜி.எம். சையத் 1904 ஜனவரி 17 அன்று சான் நகரில் சிந்து மாகாணத்தில் சதாத் குடும்பத்தில் பிறந்தார். 1905 நவம்பர் 1 ஆம் தேதி குடும்ப சண்டை காரணமாக அவரது தந்தை சையத் முகமது ஷா காஸ்மி கொல்லப்பட்டபோது சையத் ஒரு குழந்தையாக இருந்தார் . அவரது தந்தையின் மரணத்திற்குப் பிறகு, சையத் குடும்பத்தில் ஒரே ஆண் குழந்தையாக இருந்தார். எனவே 1906 ஆம் ஆண்டில் பிரித்தானிய இந்தியப் பேரரசு அவரது குடும்பச் சொத்தை எடுத்துக்கொண்டது . பின் அவரது குடும்பத்திற்கு வார்டு நீதிமன்றத்தால் மாத ஓய்வூதியம் வழங்கப்பட்டது. ஆரம்ப பள்ளியினை தனது ஆறு வது வயதில் நிறைவு செய்தார்.இவர் குடும்பத்தில் ஒரே ஆண் வாரிசு என்பதால் அவரது குடும்ப மோதலிலிருந்தும் பகைமையிலிருந்தும் அவரைப் பாதுகாப்பதற்காக அவரது குடும்பத்தைச் சேர்ந்த பெரியவர்கள் அவரை வீட்டுக் கல்வி பயில வைக்க முடிவு செய்தனர். பின் வீட்டுக் கல்வியில் அவருக்கு பாரசீக மற்றும் ஆங்கிலம் கற்பிக்கப்பட்டது.
இவர் தனது 16 ஆம் வயது முதல் அரசியலில் ஈடுபட்டு வருகிறார். 1920 ஆம் ஆண்டு மார்ச் 17 ஆம் தேதி தனது சொந்த ஊரான சானில் கிலாபத் மாநாட்டை ஏற்பாடு செய்ததன் மூலம் இவரின் அரசியல் வாழ்க்கை துவ6ங்கியது.1948 இல் பாகிஸ்தான் உருவாக்கப்பட்ட பின்னர் இவர் முதல் அரசியல் கைதியாக ஆனார். அமைதியான மத சகவாழ்வு, மதச்சார்பின்மை, சிந்தி தேசியவாதம் ஆகியவற்றை முன்வைக்கும் சூஃபி சித்தாந்தங்களின் அரசியல் செயல்பாட்டை இவர் வலியுறுத்தினார் .மேலும் சிந்துதேஷ் இயக்கத்திற்கு அடித்தளம் அமைத்தார். சிந்து- விரோத கொள்கைகளை எதிர்த்ததற்காக இவர் தனது வாழ்க்கையின் சுமார் முப்பது ஆண்டுகள் சிறைவாசம் மற்றும் வீட்டுக் கைது போன்றவற்றினை சந்தித்தார். ஏப்ரல் 26, 1995 அன்று கராச்சியில் வீட்டுக் காவலில் இருந்த போது இவர் இறந்தார்.
1920 களின் முற்பகுதியில், சையத் தனது கிராமமான சானில் ஆங்கிலோ-வெர்னாகுலர் பள்ளியைத் திறந்தார், அங்கு சில மொழி வகுப்புகளுக்கான கல்வியினை இலவசமாக வழங்கினர். ஏ.வி ஸ்கூல் ஆங்கில மொழியுடன் சிந்தி கல்வியினையும் வழங்கியது. மேலும் அரபு, பிரஞ்சு மற்றும் பாரசீக மொழிகளின் போன்ற மொழிகளையும் இந்த பள்ளி விருப்பத் தேர்வாக வழங்கியது. பிரபல சிந்தி கல்வியாளர் இப்ராஹிம் ஜோயோவும் இந்தப் பள்ளியில் தான் பயின்றார்
நீனவா கவர்னரேட் அல்லது நீனவா மாகாணம் என்பது வடக்கு ஈராக்கில் உள்ள ஒரு மாகாணம் ஆகும். இதில் பண்டைய அசீரிய நகரமான நினிவேவைக் கொண்டுள்ளது. இது கிமு 25 ஆம் நூற்றாண்டு முதல் கிபி 7 ஆம் நூற்றாண்டு வரை அசிரியாவின் ஒருங்கிணைந்த பகுதியாக இருந்தது. இதன் பரப்பளவு மற்றும் மக்கள் தொகையானது 2003 இல் 2,453,000 என மதிப்பிடப்பட்டுள்ளது. இதன் பிரதான நகரம் மற்றும் மாகாண தலைநகரமாக மோசுல் நகரம் உள்ளது. இது பண்டைய நினிவேயின் இடிபாடுகளுக்கு வெளியே டைக்ரிஸ் ஆற்றின் கரையில் அமைந்துள்ளது. மாகாணத்தின் இரண்டாவது பெரிய நகராக தால் அஃபர் உள்ளது. 1976 க்கு முன்னர், இது மொசூல் மாகாணம் என்று அழைக்கப்பட்டது மற்றும் இன்றைய தன்னாட்சி ஈராக் குர்திஸ்தானின் ஒரு பகுதியாக இருக்கும் இன்றைய டோஹுக் மாகாணத்தையும் உள்ளடக்கியதாக இருந்தது.
2004 சூனில், ஒசாமா காஷ்மௌலா மாகாணத்தின் இடைக்கால ஆளுநரானார், அதே ஆண்டு செப்டம்பரில் அவர் பாக்தாத்திற்கு செல்லும் வழியில் படுகொலை செய்யப்பட்டார். அவருக்குப் பிறகு இடைக்கால ஆளுநராக 2005 சனவரியில் ஆளுநராகத் தேர்ந்தெடுக்கப்பட்ட துரைட் காஷ்மௌலா நியமிக்கப்பட்டார். துரைட் காஷ்மௌலா 2009 இல் ராஜினாமா செய்தார். ஏப்ரல் 2009 இல், அத்தீல் அல்-நுஜ்பி என்னும் ஒரு கடும் போக்கு அரபு தேசியவாதியும், அல்-ஹட்பா உறுப்பினர் ஆளுநர் ஆனார். அல்-நுஜைபியின் அரபு முத்தாஹிதூன் முகாம் 2013 மாகாணத் தேர்தலில் குர்திஷ் சகோதரத்துவம் மற்றும் சகவாழ்வு கூட்டணி பட்டியலில் பெரும்பான்மையை இழந்த நிலையில், அல்-நுஜைஃபி ஒரு பெரிய சுன்னி அரபு கூட்டணியால் ஆளுநராக மீண்டும் தேர்ந்தெடுக்கப்பட்டார் பின்னர் இது நஹ்தா பிளாக் என முறைப்படுத்தப்பட்டது.
படையெடுப்பிற்குப் பிறகு, மாகாணத்தை இராணுவத்தின் 101 ஆவது வான்வழிப் பிரிவின் டேவிட் பெட்ரீயஸ் தலைமையில் வழிநடத்தினார். அவருக்குப் பின்னர் கார்ட்டர் ஹாம் ஈராக்கிற்கான பல தேசிய படைப்பிரிவாகவும் வழிநடத்தப்பட்டது. அந்த நேரத்தில், கூட்டணியின் தற்காலிக அதிகாரசபையின் உள்ளூர் அலுவலகத்தின் அமெரிக்க சிவில் தலைவராக அமெரிக்க வெளியுறவு சேவை அதிகாரியாக, முன்னாள் குர்திஷ் அகதி இருந்தார். முஸ்தபா தான் நியமித்த மாகாண சபை உறுப்பினர்கள் மற்றும் காஷ்மௌலா குடும்ப உறுப்பினர்கள் மூலமாக நிர்வகித்தார்.
இனம், சமயம் மற்றும் கலாச்சார ரீதியாக வேறுபட்ட பிராந்தியமான இது இஸ்லாமிய அரசு ஈராக் மற்றும் லெவண்ட் என அழைக்கப்படும் பயங்கரவாத அமைப்பின் தாக்குதல்களுக்கு உட்பட்டது. 10 ஜூன் 2014 அன்று மொசூல் கைப்பற்றப்பட்டது, மேலும் அங்கு இருந்த பல வழிபாட்டுத் தலங்கள் மற்றும் வரலாற்று இடிபாடுகள் மற்றும் நினைவுச்சின்னங்கள் அவர்களால் அழிக்கப்பட்டன . ஆபரேஷன் "வி ஆர் கம்மிங், நினிவே" என பெயரிடப்பட்ட நகரத்தை மீண்டும் கைப்பற்றுவதற்கான ஒரு பெரிய தாக்குதல் அக்டோபர் 2016 இல் தொடங்கியது.
2014 சூனில், இஸ்லாமிய அரசு ஈராக் மற்றும் லெவண்ட் கிளர்ச்சியாளர்கள் தலைநகர் மொசூலைக் கைப்பற்றினர். இதனையடுத்து ஈராக் பாராளுமன்றத்தால் பதவி நீக்கம் செய்யப்பட்ட ஆளுநர் அல்-நுஜைஃபி உட்பட 500,000 அகதிகளை அப்பகுதியிலிருந்து வெளியேறும்படி கட்டாயப்படுத்தினர்.
லூர்து மலை பொறியியல் மற்றும் தொழில்நுட்பக் கல்லூரி என்பது இந்தியாவின், தமிழ்நாட்டின், கன்னியாகுமரி மாவட்டம், மார்த்தாண்டம் பகுதியில் கேரள எல்லைக்கு அருகில் உள்ள ஒரு சுய நிதி பொறியியல் கல்லூரி ஆகும். இது செல்லம்மாள் கல்வி அறக்கட்டளையால் 2013 இல் நிறுவப்பட்டது. இந்தக் கல்லூரிக்கு புது தில்லியில் அகில இந்திய தொழில்நுட்ப கல்விக் குழு ஒப்புதல் அளித்துள்ளது, மேலும் இது சென்னை அண்ணா பல்கலைக்கழகத்துடன் இணைக்கப்பட்டுள்ளது.
நம் நாட்டின் தொழில்நுட்ப, சமூக மற்றும் பொருளாதார வளர்ச்சிக்கு உறுதியளிக்கும் தொழில்நுட்ப ரீதியாக திறமையான மற்றும் துடிப்பான பொறியியல் நிபுணர்களாக உருவாக்க ஒவ்வொரு மாணவருக்கும் சாதகமான சூழலையும், உலகத்தரம் வாய்ந்த கல்வியை வழங்குதலையும் தன் நோக்கமாக கூறுகிறது.
இது தமிழ்நாட்டின் கன்னியாகுமரி மாவட்டத்தில் மார்த்தாண்டம் மற்றும் கருங்கல் இடையே அமைந்துள்ளது. இது திருவனந்தபுரம் சர்வதேச விமான நிலையத்திலிருந்து 50 கி.மீ. தொலைவில் உள்ளது.
இந்த கல்லூரி சென்னை அண்ணா பல்கலைக்கழகத்துடன் இணைக்கப்பட்டுள்ளது மற்றும் அகில இந்திய தொழில்நுட்பக் கல்விக் குழு மற்றும் தமிழக அரசால் அங்கீகரிக்கப்பட்டுள்ளது.
இப்படத்தின் கதை இரண்டு இணையான தடங்களில் செல்கிறது. ஒரு தடத்தில் ருத்ரன் காவல் துறை அதிகாரியாக இருக்கிறார். பணி ஓய்வு பெறும் முன்னர் ஒரு கொலை குற்றத்தில் குற்றவாளியை சிறப்பாக விசாரணை செய்து பிடிக்கிறார். பின்னர் பணி ஓய்வு பெறுகிறார். அவருக்கு மனைவி யில்லை. பணி ஓய்வு பெற்ற பின்பு அமெரிக்காவில் பணிபுரியும் தனது மகன் தேவுடம் சிறிது காலம் சென்று தங்குகிறார். தேவ் தனது தந்தைக்கு தெரிவிக்காமல் அமெரிக்காவிலேயே ஆலிஸ் ஹார்லின் என்னும் அமெரிக்க பெண்ணை மணமுடிக்கிறார். இதனால் ருத்ரனுக்கு தேவ் மற்றும் ஆலிஸ் ஹார்லின் மீது கோபமாக இருக்கிறார். தேவ் உடன் வேலை செய்யும் ரம்யாவின் தந்தை பாரத்தாசனுடன் ருத்ரனுக்கு பழக்கம் ஏற்பட்டு நண்பர்கள் ஆகிறார்கள். காவல் துறையில் இருந்து ஓய்வு பெற்றுவிட்டாலும் ருத்ரனால் தனது பார்வை செயல் திறன் மற்றும் சுற்று நடக்கும் எல்லா சம்பவங்களையும் ஒரு காவல் துறை கண்ணோட்டத்துடன் பார்க்கிறார். அக்கம் பக்கம் உள்ள வீடுகளில் நடக்கும் சம்பவங்களையும் கூர்ந்து பார்க்கிறார்.
வெள்ளைப் பூக்கள் விவேக் இளங்கோவன் இயக்கிய 2019 இந்திய தமிழ் மொழி குற்றம் - திரில்லர் படம் . இப்படத்தில் விவேக், சார்லி, தேவ், பூஜா தேவரியா மற்றும் பெய்ஜ் ஹென்டர்சன் ஆகியோர் நடித்துள்ளனர், மேலும் சியாட்டலை தளமாகக் கொண்ட சிந்துஸ் கிரியேஷன்ஸ் என்ற கலைக் குழுவால் தயாரிக்கப்படுகிறது. 2019 இந்திய பொதுத் தேர்தல் தொடங்கிய ஒரு நாளுக்குப் பிறகு, படம் 19 ஏப்ரல் 2019 அன்று வெளியிடப்பட்டது. படத்தின் தலைப்பு கண்ணதில் முத்தமிட்டல் படத்தின் ஒரு பாடலில் இருந்து எடுக்கப்பட்டது.
இன்னொரு தடத்தில் அமெரிக்காவில் தாய் மற்றும் சிறு வயது மகளை ஒருவன் சித்திரவதை செய்கிறான். தாய் உடல் நலமின்றி படுத்த படுக்கையாக இருக்கிறார்.
இவர் பேறுகாலத்திற்குப் பிறகான பேறுகால வதை மற்றும் எடை அதிகரித்தல் போன்ற பிரச்சினைகளினால் பாதிக்கப்பட்டார். பேறுகாலத்திற்குப் பிறகு சுமார் 110 கிலோ அளவிற்கு அதிகமாக எடை கூடினார். வழக்கத்திற்கு மாறான இந்த எடை அதிகரிப்பால் இவருக்கு கண் பார்வையும் பாதிக்கப்பட்டது. தன்னுடைய சொந்த பிரச்சினைகளில் இருந்து தன்னுடைய கணவர் மற்றும் குழந்தைகளின் உதவியால் மீண்டு வந்ததாக இவர் கூறியுள்ளார். மேலும் இவர் தனக்கான உணவு முறை மற்றும் உடற்பயிற்சிகளை தானே வடிவமைத்துக் கொண்டுள்ளார். 2006 ஆம் ஆண்டில் கோவையில் நடைபெற்ற மிசஸ் கோவை பட்டம் வென்றார். 2016 ஆம் ஆண்டில் நடைபெற்ற மிசஸ் இந்தியா எர்த் கிளாசிக் போட்டியில் வாகையாளராகத் தேர்வானார். மேலும் கலிபோர்னியாவில் நடைபெற்ற அழகிப் போட்டியில் இவர் மூன்றாம் இடம் பெற்றார். அந்தப் போட்டியில் மிசஸ் போட்டோஜெனிக் பட்டம் பெற்றார்.
ஜெயஸ்ரீ சந்திரமோகன் பரவலாக ஜெயா மகேஷ் என அறியப்படும் இவர் ஓர் இந்திய அலங்கார வடிவழகி மற்றும் உடற் சிற்ப சிகிச்சை நிபுணர். இவர் தமிழகத்தில் உள்ள கோயம்புத்தூரில் பிறந்தார். குடும்பத் தலைவியாக இருந்த இவர் குழந்தைப் பேறுக்குப் பின்னர் ஏற்பட்ட சில உடல் பிரச்சினைகளில் இருந்து மீண்டு முதன்மை வடிவழகியாகவும் ஒர் உடற் சிற்ப சிகிச்சை நிபுணராகவும் ஆனார். அலங்கார வடிவழகியாக இருந்த அதே சமயத்தில்ல் பல அழகிப் போட்டிகளிலும் பங்கேற்றுள்ளார். மேலும் 2016 ஆம் ஆண்டில் நடைபெற்ற மிசஸ் இந்தியா எர்த் கிளாசிக் போட்டியில் இவர் வாகையாளராகத் தேர்வானார்.
ஜெயா மகேஷ் இந்தியா, தமிழ்நாடு மாநிலத்தில் உள்ள கோவையில் பிறந்தார். இவர் அங்குள்ள இ ஆர் ஜி மெட்ரிகுலேஷன் மேல்நிலைப்பள்ளியில் பள்ளிக் கல்வி பயின்றார். மேலும் அங்குள்ள பி எஸ் ஜி ஆர் கிருட்டிணம்மாள் கல்லூரியில் இவர் பி. காம் இளநிலைப் பட்டம் பயின்றார்.1995 ஆம் ஆண்டில் ஜி. மகேஷ் குமார் எனும் தொழில் முனைவோரைத் திருமணம் செய்தார். இவர்களுக்கு சஞ்சனா எம் குமார் எனும் ஒரு மகள் உள்ளார்.
அவர் பஞ்சாப் பல்கலைக்கழகம், கல்வி மற்றும் ஆராய்ச்சி நிறுவனம், லாகூரில் புள்ளிவிவரங்கள் பற்றிய படிப்பு, பத்திரிகை, திட்ட மேலாண்மை,மற்றும் பாடத்திட்டம் மற்றும் உரை புத்தக மேம்பாட்டு படிப்புகளில் சான்றிதழ்களைப் பெற்றார். பாகிஸ்தான் திட்டமிடல் மற்றும் மேலாண்மை நிறுவனம் , இஸ்லாமாபாத், பிராட்போர்டு பல்கலைக்கழகம் ; காம்சேட்ஸ் தகவல் தொழில்நுட்ப நிறுவனம், இஸ்லாமாபாத், பாகிஸ்தான்; திட்ட மேலாண்மை நிறுவனம் ; தேசிய அறிவியல் மற்றும் தொழில்நுட்ப பல்கலைக்கழகம் , இஸ்லாமாபாத், பாகிஸ்தான்; மற்றும் சர்வதேச கல்வி பணியகம் , யுனெஸ்கோ, ஜெனீவா. உருது, பஞ்சாபி, இக்பாலியட், மொழியியல் போன்ற பிரிவுகள் மற்றும் கல்லூரிகளில் இவர் பயின்றுள்ளார்.மொழிபெயர்ப்பு போன்ற பணிகளையும் செய்துள்ளார். கல்வி, தகவல், மற்றும் கணினி அறிவியல் திட்டங்கள் / ஆய்வறிக்கைகள் குறித்து பல மாணவர்கள் எம்.பில், எம்.எஸ்., பி.எச்.டி ஆய்வுகள் சமர்ப்பிப்பதற்கு உதவினார்.
அத்தாசு துரானி ஒரு பாகிஸ்தான் மொழியியலாளர், ஆராய்ச்சியாளர், விமர்சகர் மற்றும் எழுத்தாளர், கல்வியாளர் மற்றும் ரத்தினவியலாளர் ஆவார். அவர் 275 க்கும் மேற்பட்ட நூல்கள் மற்றும் செயலிகளை பற்றி எழுதினார். இவர் உருது மற்றும் ஆங்கில மொழிகளில் சுமார் 500 கட்டுரைகளை எழுதியுள்ளார். இவர் அனைத்தும் மொழி, கல்வி மற்றும் கணினி அறிவியல் அல்லது தகவல் தொழில்நுட்பத் துறைகளில் தாக்கத்தை ஏற்படுத்தின. மேலும் உருது மொழி மற்றும் இலக்கியப் பணிகளுக்காக இவரின் சேவையினைப் பாராட்டி தம்கா-இ-இம்தியாஸ் மற்றும் சீதாரா-இ-இம்தியாஸ் ஆகிய விருதுகளைப் பெற்றார். அவர் 30 நவம்பர் 2018 அன்று காலமானார்.
துரானி உருது மற்றும் ஆங்கில மொழிகளில் பல புத்தகங்களையும் கட்டுரைகளையும் எழுதினார். உருது மொழி மற்றும் இலக்கியம், மொழியியல், கல்வி, கல்வியறிவு, பாடத்திட்டம் மற்றும் பாடநூல் மேம்பாடு, உருது தகவல், ஆராய்ச்சி, போன்ற பிரிவுகளில் இவர் எழுதி வந்துள்ளார். மேலும் சொற்களஞ்சியம், நூலியல் மற்றும் கலைக்களஞ்சியம், மற்றும் இக்பால் ஆய்வுகள், பாகிஸ்தான் ஆய்வுகள், ரத்தினவியல், வரலாறு மற்றும் அறிவியல் தத்துவம். போன்றவை பற்றியும் இவர் எழுதியுள்ளார்.
உருது மொழிக்கான மைக்ரோசாஃப்ட் உள்ளூர் மொழி திட்டத்தின் முதல் பொறுப்பாளராக இவர் இருந்தார். பாக்கிஸ்தானின் தேசிய மொழி ஆணையத்தில் மொழிபெயர்ப்பு, அகராதிகள் மற்றும் சொற்களஞ்சியம் பணியகத்தின் தலைவராகவும் இருந்தார். இவர் உருது தகவல்தொடர்பு திட்டமானது உருது தகவல் ஆராய்ச்சி நிறுவனத்திற்காக வெளியிடப்பட்டது. இந்த திட்டமானது உருது மொழியினை ஆராய்ச்சி செய்தல் மற்றும் உருது கணினிகளில் பயன்படுத்துவதற்கான மேம்பாட்டுடன் தொடர்புடையது ஆகும்
துரானி 1991 ல் லாகூரின் பஞ்சாப் பல்கலைக்கழக ஓரியண்டல் கல்லூரியில் உருது சொற்பிறப்பியலில் பி.எச்.டி பட்டம் பெற்றார். இவர் உருது பாடநூல்களை வடிவமைப்பதில் வல்லுநராகத் திகழ்ந்துள்ளார்.